open-index/open-wikipedia-markdown huggingface dataset:
Gumserødøya fuglefredningsområde

**Gumserødøya fuglefredningsområde** ble opprettet i 2009, og er en flat, langstrakt øy med svaberg. Øya ligger mellom Stavern og Naverfjorden, og er en viktig hekkeplass for måker og makrellterner. Et gruntvannsområde omgir Gumserødøya. Ved lavvann er det mulig å vasse fra fastlandet og ut til øya. Verneområdet omfatter også en del mindre skjær. I fuglefredningsområdene skal sjøfuglene få hekke i fred for mennesker. Området er hekkeplass for tjeld, sandlo, hettemåke, fiskemåke, gråmåke, svartbak og makrellterne.

Verneformål: ta vare på fuglelivet og fuglenes livsmiljø knyttet til et viktig hekkeområde for en rekke sjøfuglarter.

## Referanser


## Eksterne lenker

* Gumserødøya fuglefredningsområde  Boka Natur i Vestfold
* Faktaark Naturbase
Leif Jonny Mandelid

**Leif Jonny Mandelid** (født 9. juni 1956) er en norsk psykolog og forfatter.

## Bibliografi
* *Reisen*, prosa, Dreyer (1979)
* *Skyggebroen*, lyrikk, Dreyer (1981)

## Referanser


## Kilder
*Presentasjon av Leif Jonny Mandelid i Forfatterkatalogen på Forfattersentrums nettsider

## Eksterne lenker
*
Roppestad (Nøtterøy)

**Roppestad** er et gardsbruk og et omkringliggende boligområde langs Oserødveien mellom Bergan og Oserød øst på Nøtterøy i Færder kommune i Vestfold.

Navnet kommer sannsynligvis fra gammelnorsk *Rapastaðir*, med ukjent betydning. Det ble skrevet *Rappestadt* i 1593 og *Rabastad* i 1643.

Nordøst for Roppestad ligger Roppestadkollen, hvor det er planlagt 70–80 nye boliger.

## Referanser


## Eksterne lenker
*Faktaark hos Kartverket
Langholmene fuglefredningsområde

**Langholmene fuglefredningsområde** ble opprettet i 2009, og består av to større holmer og en rekke mindre skjær rett sør for Nevlunghavn. Holmene består for det meste av knauser og svaberg, og høyeste punkt er knapt 10 meter over havet. I Vestfold er det ferdselsforbud fra 15. april til 15. juli i verneområdene for sjøfugl.

Verneformål: ta vare på fuglelivet og fuglenes livsmiljø knyttet til en gruppe holmer som er viktige hekkeområder for en rekke sjøfuglarter.

## Referanser


## Eksterne lenker

* Langholmene fuglefredningsområde  Boka Natur i Vestfold
* Faktaark Naturbase
Lunde naturreservat

**Lunde naturreservat** ble opprettet i 2015. Området består bl.a. av et sjeldent stort og velutviklet sumpskogsområde, rik edelløvskog og rik blandingsskog. Området har også sjelden stor tetthet av død ved, spesielt av gran. Det er flere sjeldne og truede naturtyper og arter i området. Formålet med naturreservatet er å bevare et særlig variert gammelskogsområde i lavlandet med tilhørende biologisk mangfold i form av naturtyper, økosystemer og arter, samt områdets naturlige økologiske prosesser.

## Referanser


## Eksterne lenker

* Faktaark Naturbase
Lyngholmen fuglefredningsområde

**Lyngholmen fuglefredningsområde** ble opprettet i 2009. Lokaliteten ligger i typisk utskjærgård, og er en stor og nokså kupert holme. Det vokser lyng og busker på holmen. Hekkebestanden ligger på rundt 20 sildemåker. Holmen er i tillegg hekkeplass for teist, tjeld, fiskemåke, gråmåke, svartbak, makrellterne og hvitkinngås.

Verneformål: ta vare på fuglelivet og fuglenes livsmiljø knyttet til en holme som er et viktige hekkeområde for en rekke sjøfuglarter.

## Referanser


## Eksterne lenker

* Lyngholmen fuglefredningsområde  Boka Natur i Vestfold
* Faktaark Naturbase
Poetiske tonebilder

***Poetiske tonebilder, opus 3*** er en samling seks korte stykker for piano solo av Edvard Grieg. 

Grieg skrev verket i København 1863. Han var på det tidspunktet uteksaminert fra konservatoriet i Leipzig og begynte forsiktig å frigjøre seg fra den tyske romantikken. Dette gjorde han ved å introdusere noen innslag fra norsk folkemusikk, eksempelvis er dette første gang han bruker det som kalles *«griegmotivet»*, en melodisk vending som er vanlig i norsk folkemusikk og som består av en fallende liten sekund og stor ters eller en fallende stor sekund og liten ters. 

Første trykte utgave bærer navnet *Poetiske Tonebilleder. - 1864*. Kjøbenhavn, Chr. E. Hornemann. Første tyske utgave kom på forlaget *Carl Simon* i Berlin i 1875/1876. Første utgave på *Peters Verlag* kom i 1876.

Stykkene er dedisert Griegs ungdomsvenn, forfatteren og musikklæreren Benjamin Feddersen.

;Enkeltstykker
* Allegro ma non troppo
* Allegro cantibile
* con moto
* Andante con sentimento
* Allegro moderato
* Allegro scherzando

## Kilder
* Jorunn Eckhoff Færden: ''Poetiske Tonebilleder'', Griegarkivet ved Bergen Offentlige Bibliotek
* Monica Jangaard: ''Poetiske tonebilder'', Grieg minutt for minutt

## Eksterne lenker
*
Randi Magnussen

**Randi Magnussen** (født 19. november 1967) er en norsk forfatter, bosatt i Olsvik i Hordaland. 

Hun debuterte i 2006 med boka *Randis verden*, en beretning om livet med  diagnosen schizofren, en «innsiktsfull og modig beretning om å leve på siden av vår vanlige virkelighet», ifølge *Bergens Tidende*s anmelder.

## Bibliografi
* *Randis verden*, selvbiografisk, Pax (2006)
* *En natt flyr jeg*, med fotograf Paul Sigve Amundsen, forord av Gunnar Staalesen, Hertervig forlag (2016)

## Referanser


## Kilder
*Presentasjon av Randi Magnussen i Forfatterkatalogen på Forfattersentrums nettsider
Studentombud

I Norge er et **studentombud** en uavhengig aktør med juridisk kompetanse som kan gi studentene juridisk rådgivning og bistand, og som kan følge opp saker som angår studenters rettigheter og plikter i studiehverdagen. Det er i dag studentombud ved UiO, UiB, NTNU, OS, UiT, UiS, UiA, USN, NHH, HVL, NU, HiØ og NMBU.  

Stortinget vedtok 1. mars 2018 å be Regjeringen om å lovfeste studentombudsordningen for alle universiteter, høyskoler og fagskoler i Norge.

## Referanser


## Eksterne lenker

* Offisielt nettsted for European Network of Ombuds in Higher Education (ENOHE)  Besøkt 19. oktober 2018
Janne-Camilla Lyster

**Janne-Camilla Lyster** (født 25. august 1981) er en norsk danser, koreograf, forfatter og lyriker. Hun er oppvokst i Mjøndalen, senere bosatt i Oslo.

Lyster har utdannelse fra Balletthøgskolen ved Kunsthøgskolen i Oslo.

## Bibliografi
* *Øyeblikksarkiv*, lyrikk, Tiden (2005)
* *Oker*, lyrikk, Tiden (2007)
* *Jegeren*, lyrikk, Tiden (2012)
* *Vi forlot den stille skogen*, lyrikk, Tiden (2013)
* *Melk kåpe sand måpe*, lyrikk, Tiden (2015)
* *Herostratos. Eit scenepartitur*, Tiden (2017)

## Kilder
*Presentasjon av Janne-Camilla Lyster i Forfatterkatalogen på Forfattersentrums nettsider
*Presentasjon av Janne-Camilla på Tidens nettsider

## Eksterne lenker
*Omtale på praxisoslo.no 
*Omtale på det norske teatrets nettsider
Strømsundholmen biotopvernområde

**Strømsundholmen biotopvernområde** ble opprettet i 2009, og er en brattlendt holme på nordsiden av Svenner. Holmen er en viktig hekkeplass for måker. Strømsundholmen er karakteristisk utskjærgård, med knauser og svaberg. Høyeste punkt er 19 meter over havet. Sjøfuglene er et viktig innslag i skjærgårdsnaturen, og opprettelse av verneområder for sjøfugl er et tiltak for å bevare fuglelivet i skjærgården.

Verneformål: Beskytte sjøfugl i hekketiden.

## Referanser


## Eksterne lenker

* Strømsundholmen biotopvernområde  Boka Natur i Vestfold
* Faktaark Naturbase
Trapezites

* se Systematisk inndeling

***Trapezites*** er en slekt av sommerfugler som tilhører familien smygere (Hesperiidae).

## Utseende
Middelsstore, kraftige, brune smygere med gule flekker på vingene.

## Levevis
Larvene lever på planter i slekten *[[Lomandra]]* (aspargesfamilien).
## Utbredelse
Slekten er utbredt i det sørlige Australia inkludert Tasmania.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *Trapezites* Hübner, 1819 – 15 arter, Sør-Australia og Tasmania
**************** *[[Trapezites argenteoornatus]]* Hewitson, 1868
**************** *[[Trapezites atkinsi]]* Williams, Williams & Hay, 1998
**************** *[[Trapezites eliena]]* Hewitson, 1868
**************** *[[Trapezites genevieveae]]* Atkins, 1997
**************** *[[Trapezites heteromacula]]* Meyrick & Lower, 1902
**************** *[[Trapezites iacchus]]* Fabricius, 1775
**************** *[[Trapezites iacchoides]]* Waterhouse, 1903
**************** *[[Trapezites lutea]]* Tepper, 1882
**************** *[[Trapezites macqueeni]]* Kerr & Sands, 1970
**************** *[[Trapezites maheta]]* Hewitson, 1877
**************** *[[Trapezites petalia]]* Hewitson, 1868
**************** *[[Trapezites phigalia]]* Hewitson, 1868
**************** *[[Trapezites phigalioides]]* Waterhouse, 1903
**************** *[[Trapezites praxedes]]* Plötz, 1884
**************** *[[Trapezites sciron]]* Waterhouse & Lyell, 1914
**************** *[[Trapezites symmomus]]* Hübner, 1823
**************** *[[Trapezites taori]]* Atkins, 1997
**************** *[[Trapezites waterhousei]]* Mayo & Atkins, 1992

## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
Bergmund Waal Skaslien

**Bergmund Waal Skaslien** (født 1971) er en norsk bratsjist og komponist.

Han begynte å spille fiolin på musikkskole i Trondheim. Interessen for musikk ble vekket da han som trettenåring lyttet til den amerikanske trompetisten Miles Davis. Etter en tid byttet han til bratsj.

Skaslien studerte improvisasjon og komposisjon 1991–96 ved Musikkonservatoriet i Trondheim og  i Bergen på Griegakademiet 1994–98. Han skrev sitt første verk i 1994, og flyttet til Bergen i 1995.

I 1998 utkom debutplata *Atmosfear* med Jens Fossum og Thomas Strønen på TurnLeft, samtidig med teaterstykket «Maskuline Mysterier» med Jo Strømgren som er en norsk koreograf, der Erlend Loe og Anja Garbarek hadde skrevet noen av tekstene. Den brakte ham pris for beste forestilling under Fajr teaterfestival i Iran.

Librettoen «Storegut» fra 2000 var basert på Aasmund Olavsson Vinje sin Storegut (diktsamling) fra 1866, og utkom samtidig med hans plate *Sound Off* på Euridice.

Etter å ha blitt frastjålet bratsjen den 17. desember 2004, laget han forestillingen «Sol Etude» året etter der han er alene.

Han var i 2011 med i ensemblet til Ola Kvernbergs turne med «Liarbird».

Han ble nominert til Gullruten 2024 i klassen beste originalmusikk for musikken han skrev til NRK-dokumentaren *Renessanseprinsen*.

Han er også kjent for sin improvisasjon i grenselandet mellom jazz, klassisk musikk, samtidsmusikk og etnisk musikk, ofte i samarbeid med TrondheimSolistene og i regi av Rikskonsertene.

## Referanser


## Eksterne lenker
* Bergmund Waal Skaslien  på rockipedia.no, oversikt over utgivelser med ham
Sundskjæra biotopvernområde

**Sundskjæra biotopvernområde** ble opprettet i 2009. Sundskjæra er to skjær ytterst i Viksfjord, nordvest for Malmøya. Sundskjæra var en viktig hekkeplass for fiskemåker og makrellterner. De senere årene har hekkebestanden på de to holmene vært liten. De siste årene har svartbak, sildemåke og fiskemåke hekket her, men i beskjedent antall. Selv om hekkebestandene de senere årene har vært fåtallige, har skjærene kvaliteter som fremtidig hekkeplass.

Verneformål: beskytte sjøfugl i hekketiden.

## Referanser


## Eksterne lenker

* Sundskjæra biotopvernområde  Boka Natur i Vestfold
* Faktaark Naturbase
Askilsåsen naturreservat

**Askilsåsen naturreservat** i Holmestrand kommune ble opprettet i 2015. Det er funn av mange sjeldne og trua arter i området, hvorav de fleste er knyttet til liggende død ved. Det er en målsetting å beholde verneverdiene i best mulig tilstand, og eventuelt videreutvikle disse.

## Referanser


## Eksterne lenker

* Faktaark Naturbase
Bekkeskjæret biotopvernområde

**Bekkeskjæret biotopvernområde** i Holmestrand kommune ble opprettet i 2009. Fra veien mellom Sande og Svelvik og fra friområdet på Bekkestranda er det utsikt til Bekkeskjæret. I 1974 ble det registrert omkring 500 hettemåker i kolonien. I 1991 talte ornitologene over 300 hettemåker og rundt 10 makrellterner. I 2012 hekket bare i overkant av 50 hekkemåker i verneområdet, foruten en liten koloni av makrellterner.

Verneformål: Beskytte sjøfugl i hekketiden.

## Referanser


## Eksterne lenker
*Bekkeskjæret biotopvernområde  Boka Natur i Vestfold
* Faktaark Naturbase
Granslia naturreservat

**Granslia naturreservat** ble opprettet i 2015. Formålet med naturreservatet er å bevare et område med gammelskog, dominert av rik edelløvskog og rik blandingsskog i lavlandet med tilhørende biologisk mangfold i form av naturtyper, økosystemer og arter, samt områdets naturlige økologiske prosesser.

## Referanser


## Eksterne lenker

* Faktaark Naturbase
Kvitskjærene naturreservat

**Kvitskjærene naturreservat** er et naturreservat i Færder kommune, Vestfold. Det ble opprettet i 1978. Oslo kommune eier Kvitskjærene, som en del av eiendommen Hudø. På Hudø driver Oslo kommune feriekoloni. I 1969 hadde rundt 250 fiskemåker tilhold på skjærene. I 1983 hadde antallet steget til nærmere 700. I løpet av de neste fire årene sank antall fiskemåker til 200, og bestandsnedgangen sluttet ikke der. I 1992 var det bare rundt 80 fiskemåker i reservatet, og etter år 2000 har arten vært nærmest fraværende på Kvitskjærene. Svartbak, tjeld, grågås, ærfugl og makrellterner hekker i varierende antall i reservatet.

Formålet med fredningen er å bevare livsmiljøet for plante- og dyrelivet i området, særlig ut fra hensynet til sjøfuglene og deres hekkeplasser.

## Referanser


## Eksterne lenker

* Kvitskjærene naturreservat  Boka Natur i Vestfold
* Faktaark Naturbase
Tectyl

**Tectyl** er en serie med rusthindrene produkter produsert av CorPro GmbH. Tectyl er verdens eldste merkevare for rustbeskyttelse og ble etablert på 1930-tallet. I Europa produseres produktene i Nederland. Det finnes over 150 ulike produkter for det Europeiske markedet. I Norge kjenner vi i første rekke produkter for å hindre korrosjon på biler. Tectyl produserer også en rekke produkter for industri, fly, skipsfart og våpen.

## Eksterne lenker
*http://www.tectyl.no
When Spirits Are Calling My Name

**«When Spirits Are Calling My Name»**, svensk tittel: **«När vindarna viskar mitt namn»**, er en svensk popslager fra 2000, komponert av Thomas Holmstrand, Linda Jansson og Peter Dahl. Sangen ble fremført av Roger Pontare og den svenskspråklige versjonen vant svenske Melodifestivalen i 2000. Gjennom seieren i Melodifestivalen ble sangen Sveriges bidag i Eurovision Song Contest 2000 i Stockholm. Der ble den engelske versjonen fremført, og sangen endte som nummer 7 av 24 deltakere.

## Bakgrunn
Låten er komponert av låtskrivertrioen Thomas Holmstrand, Linda Jansson (i dag Dahl) og Peter Dahl. Den var et av ti bidrag til den svenske finalen av Melodifestivalen i Göteborg fredag 10. mars. I den svenske finalen hadde sangen svensk tekst og tittelen «När vindarna viskar mitt namn». Sangen var favoritt hos både juryene og seerne og vant dermed konkurransen og ble Sveriges bidrag til den internasjonale finalen på hjemmebane i Sverige 13. mai samme år. Dette var Roger Pontares andre Melodifestivalen-seier, etter å ha vunnet konkurransen i 1994 sammen med Marie Bergman og «Stjärnorna»

I den internasjonale finalen var Sverige det 18. landet ut på scenen av 24 deltakere. Pontare fremførte her den engelske versjonen av sangen og var kledd i en drakt som var inspirert av tradisjonelle drakter fra ulike urfolk. Med på scenen hadde Pontare med den norsk-samiske joikeren Johan Sara Jr., inuittkvinnen Kasaluk og den nordamerikanske indianeren Ken Roulette. Sammen med pyroteknikk og røykmaskiner, ble den svenske fremførelsen et minneverdig nummer i konkurransen. Sangen fikk til sammen 88 poeng i avstemningen, inkludert en tolver fra Tyrkia, og endte på syvendeplass av 24 deltakere.

## Om sangen
Sangteksten er en hyllest til urfolk og deres rettigheter. Men etter den svenske finalen, ble teksten møtt med skepsis og påstander om nasjonalisme. Blant annet trykket det innvandringskritiske politiske partiet Sverigedemokraterna sangen til sitt bryst, noe som opprørte Roger Pontare.

De tre komponistene fortalte at de hentet inspirasjonen til teksten etter å ha sett en film om indianerhøvdingen Geronimo. På scenen hadde også Pontare med en indianer og benektet at sangen og teksten på noen som helst måte kunne knyttes til svensk nasjonalisme.
 
## Utgivelse
Sangen ble utgitt på to singler, en svenskspråklig versjon og en engelskspråklig versjon.

### Sporliste
Svensk versjon, utgitt på Four Leaf Records (FLCSCD 1050):

Engelsk versjon, utgitt på Four Leaf Records (FLCSCD 1051):

## Listeplasseringer
Den svenske versjonen solgte til svensk platina og nådde en andreplass på den svenske singellisten. 22. april 2000 gikk også «När vindarna viskar mitt namn» til topps på Svensktoppen. Sangen lå 16 uker på Svensktoppen.

## Referanser
Ryggsåsen naturreservat

**Ryggsåsen naturreservat** ble opprettet i 2015, og utgjør et av de større områdene med rikere bøkeskog i Vestfold med sine 1422 dekar. Store deler er dominert av bøkeskog, mens andre partier har en mer blandet edelløvskog med mye bøk. Området dekker mange av de edelløvskogstypene som finnes i Vestfold. Ryggsåsen har middels rik berggrunn og ganske forvitret rombeporfyr-bergarter. I steinete lisider, langs knauser og under bergvegger er det rik edelløvskog med ask, spisslønn, alm og lind. Innimellom på fuktigere områder finner man svartorsumskog.

## Referanser


## Eksterne lenker

* Faktaark Naturbase
Oreisplanus

* se Systematisk inndeling

***Oreisplanus*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 30 millimeter), kraftige, brune smygere, gjerne med små, hvite eller gule flekker på forvingene.

## Levevis
Larvene lever på planter i halvgrasfamilien.

## Utbredelse
Slekten er utbredt i det sørøstlige Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *Oreisplanus* Waterhouse & Lyell, 1914
**************** *[[Oreisplanus munionga]]* (Olliff, 1890)
***************** *Oreisplanus munionga larana* Couchman, 1962 - Tasmania
***************** *Oreisplanus munionga munionga* (Olliff, 1890)  - New South Wales og Victoria
**************** *[[Oreisplanus perornata]]* (Kirby, 1893) - New South Wales og Victoria

## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
Langskjærene naturreservat

**Langskjærene naturreservat** ble opprettet i 1978. Langskjærene er en gruppe til dels lave skjær med svabergpreg sør for Hudø i Tønsbergfjorden, og er viktige hekkeplasser for sjøfuglene. Skjærene har en liten, men stabil forekomst av hekkende teist. Langskjærene er et viktig leveområde for flere måkearter, ender, alkefugler og storskarv. I vinterhalvåret er det gode bestander av sjøfugler her, særlig av svartand, ærfugl, siland, kvinand og storskarv.

Formålet med fredningen er å bevare livsmiljøet for plante- og dyrelivet i området, særlig ut fra hensynet til sjøfuglene og deres hekkeplasser.

## Referanser


## Eksterne lenker

* Langskjærene naturreservat  Boka Natur i Vestfold
* Faktaark Naturbase
Listen to Your Heartbeat

**«Listen to Your Hearbeat»**, svensk tittel: **«Lyssna till ditt hjärta»**, er en svensk popslager fra 2001, komponert av Thomas G:son og Henrik Sethsson, og fremført av popgruppen Friends. Den svenskspråklige versjonen av sangen vant svenske Melodifestivalen i 2001, og den engelskspråklige versjonen var Sveriges bidag i Eurovision Song Contest 2001 i København. Der endte sangen som nummer 5 av 23 deltakere.

## Bakgrunn
Låten er komponert av Thomas G:son og Henrik Sethsson. Dette var Thomas G:sons første seier i Melodifestivalen, og han skulle senere vinnere konkurranses ved flere anledninger. Sangen ble fremført av popgruppen Friends, som var satt sammen i forbindelse med en realityserie på TV4 Sverige høsten 1999.

«Lyssna till ditt hjärta» var ett av ti bidrag til den svenske finalen av Melodifestivalen i Malmö 23. februar 2001. Sangen vant både jury- og telefonavstemningen og ble dermed Sveriges bidrag til den internasjonale finalen i København 12. mai samme år.

I den internasjonale finalen var Sverige det syvende landet ut på scenen av 23 deltakere. På forhånd var Friends storfavoritter til å vinne, og sangen hadde blitt oversatt til engelsk med tittelen «Listen to Your Hearbeat». Sangen endte til slutt på en femteplass med 100 poeng.

## Anklager om plagiat
Låten ble imidlertid anklaget av fans og journalister for å være en ABBA-kopi. Sangen var også gjenstand for konkrete plagiat-anklager. blant annet av den kroatiske komponisten Johnny Zverzina som mente han hadde skrevet melodien allerede i 1987, da kalt «Isus najvece ime». Klagen førte imidlertid ikke frem.

Mer alvorlig var plagitanklagene fra komponistene bak Belgias Eurovision-bidrag fra 1996, «Liefde is een kaartspeel» med Lisa Del Bo. Svenska Tonsättares Internationella Musikbyrå nedsatte en bedømmingskomité for å ta stilling til anklagene, og frikjente låten såvidt. EBU vurderte også saken og konkluderte med at anklagene måtte avgjøres i retten.

Den belgiske komponistforeningen SABAM truet siden med rettssak. Til slutt inngikk de svenske komponistene og plateselskapet Mariann Grammofon et økonomisk forlik med SABAM og de belgiske låtskriverne for å avslutte saken. Denne prosessen ble først avsluttet to år etter Eurovision Song Contest 2001 og fikk ingen påvirkning for deltakelsen i København.

## Utgivelse
Sangen ble utgitt som singel på Mariann ‎Grammofon (katalognummer 015 023-2) våren 2001:

### Sporliste

## Listeplasseringer
Den svenske versjonen nådde en fjerdeplass på den svenske singellisten og en fjerdeplass på Svensktoppen.

## Referanser
Kausen biotopvernområde

**Kausen biotopvernområde** ble opprettet i 2009. Kausen ligger rett utenfor friområdet Ørastranda. Grensen for verneområdet er trukket helt inn til stranda på østsiden av Kausen. Dette ble gjort for ikke å legge for store begrensninger på friluftslivet. I tiden med ferdselsforbud er det forbudt å fortøye båter på Kausen og å gå i land på holmen. Kausen et viktig hekkeområde for sjøfugler.

Verneformål: Beskytte sjøfugl i hekketiden.

## Referanser


## Eksterne lenker

* Kausen biotopvernområde  Boka Natur i Vestfold
* Faktaark Naturbase
Saltbuskjær biotopvernområde

**Saltbuskjær biotopvernområde** ble opprettet i 2009, og består av to nesten sammenhengende skjær vest i Vrengensundet. Skjærene er en viktig hekkeplass for fiskemåker. Andre sjøfugler som makrellterner hekker i mindre antall. Ferdsel av mennesker, både til lands og til vanns, kan forstyrre sjøfuglene, og løse hunder er en stor trussel for fugler som hekker på bakken.

Verneformål: Beskytte sjøfugl i hekketiden.

## Referanser


## Eksterne lenker

* Saltbuskjær biotopvernområde  Boka Natur i Vestfold
* Faktaark Naturbase
Nizjnij Novgorod Stadion

**Nizjnij Novgorod Stadion**  (russisk:стадион «Нижний Новгород») er et fotballstadion i Nizjnij Novgorod i Russland.  Det ble bygget i forbindelse med VM i fotball 2018 og er hjemmebanen til fotballaget FC Olimpijets Nizjnij Novgorod.

## Historikk
Stadionet er plassert i et historisk område som er kjent som *Strelki* og ligger der hvor elvene Volga og Oka møtes. På andre siden av elven ligger festningen Nizjnij Novgorod Kremlin.  Bygningen stod ferdig i februar 2018 og det ble spilt tre prøvekamper i april og mai 2018 med FC Olimpijets Nizjnij Novgorod.


Nizhny novogrod strielka arena.jpg|Under byggingen i mai 2017
Construction of Nizhny Novgorod Stadium.jpg|Under byggingen i juli 2017
Nizhny Novgorod Stadium (06 May 2018).jpg|Fra innsiden under en testkamp i mai 2018


## Kamper under VM i fotball 2018
*Listen viser avspark norsk tid* 

## Referanser


## Eksterne lenker
*
Kaliningrad stadion

**Kaliningrad stadion**  (russisk:Стадион Калининград) er et fotballstadion i Kaliningrad i Russland.  Det ble bygget i forbindelse med VM i fotball 2018 og er hjemmebanen til fotballaget FC Baltika Kaliningrad.

## Historikk
Stadionet er plassert på øya Oktyabrsky som ligger i elven Pregolja. Det var først planlagt å bygge stadionet hvor Baltika stadion ligger; dette er et mindre stadion til fotballaget FC Baltika Kaliningrad.  Det ble senere besluttet å flytte stadion til Oktyabrsky.  Beslutningen viste seg å bli dyr på grunn av våt-området det skulle bygges på.  Byggingen startet i 2015 og stod ferdig til fotball VM i 2018.  Det er planlagt å redusere kapasiteten til  etter VM siden hjemmelaget har et gjennomsnittlig tilskuertall på noen få tusen.  Både utvendig og innvendig samt setene har fargene blått og hvitt som er fargene til FC Baltika.


Kaliningrad 05-2017 img73 new stadium.jpg|Oversiktsbilde av stadion under byggingen
Kaliningrad-stadium-march-2017-0001.jpg|Stort oversiktsbilde av området og stadion under bygging

## Kamper under VM i fotball 2018
*Listen viser avspark norsk tid*

## Referanser


## Eksterne lenker
* 
* Kaliningrad Stadium hos FIFA.com (en)
Zapadnaja Litsa (elv)

::*[[Zapadnaja Litsa (base)|Zapadnaja Litsa]]* er også navnet på flåtebasen ved utløpet av denne elven.*
*'Zapadnaja Litsa*' ([[russisk]]: Западная Лица, *Vestlige Litsa'') er en elv i det nordligste Russland, i området vest for Murmansk. 

Elven er et populært sted for laksefiske, men er vanskelig å komme til, ettersom den ligger på den lukkede byen Zaoziorsks territorium, hvor der er en base for undervannsbåter.

Elven har en lengde på 84,5 kilometer. Fra sitt utspring løper den gjennom et flatt sletteland over en strekning på 47 kilometer, og deretter veksler elven mellom brede og rolige strekninger og strekninger med sterk strøm. Der er tre stryk i de siste 11 kilometerne av elven. 
 
Under annen verdenskrig forløp det nordligste av fronten mellom de tyske og sovjetiske styrker fra 1941 til 1944 langs elven (Murmanskfronten eller Litsfronten). Tyskerne forsøkte tre ganger forgjeves å krysse elven i 1941, og deretter lå fronten noenlunde fast inntil den 6. oktober 1944, da den siste store sovjetiske offensiv drev de tyske tropper tilbake til Nord-Norge, hvor grensen ble passert den 18. oktober 1944. Sovjetiske styrker krysset deretter grensen til Norge og frigjorde Kirkenes. Skilt i området advarer fortsatt om ueksplodert ammunisjon.

## Se også
* Litsadalen

## Eksterne lenker
* Laksefiskeri i Litsa
Zapadnaja Litsa

**Zapadnaja Litsa** kan vise til:
* Zapadnaja Litsa (elv), russisk elv
* Zapadnaja Litsa (fjord), russisk fjord
* Zapadnaja Litsa (base), russisk marinebase
Severomorsk-1

**Severomorsk-1** (ULAK, også kjent som **Safonovo** og **Severomorsk**) er en marineflybase i Murmansk oblast i Russland, som ligger ca 4 km sør for Severomorsk. 

## Bakgrunn
Flybasen er den nest største på Kolahalvøya etter Olenyas flybase, og er konstruert til å romme opptil 40 bombefly og et mindre antall jagerfly. Flybasen har hatt enheter som har operert med Tupolev Tu-22M, Tu-16 og Il-38. 

Flybasen ble i 2012 utbygd ved at rullebanen ble forlenget fra 3000 til 3500 meter. Dessuten fikk den nye taksebaner og flyoppstillingsplasser, samt et modifisert innflyvningssystem.

Den mindre flyplass Severomorsk-2 ligger 5&nbsp;km mot sørvest, og ble stengt i 1998. Severomorsk-3 ligger 22&nbsp;km not sørøst og har langdistansebombefly og jagerfly.

## Referanser


## Eksterne lenker
* Severomorsk-1 på weathergraphics.com
Olenja (flystasjon)

**Olenja** (Аэродром Оленья, ICAO: **XLMO**) er en russisk flystasjon tilknyttet Nordflåten.

Flyplassen og den tilhørende bebyggelse Vyssoki befinner seg ved Olenegorsk i Oblast Murmansk, knapt 200 kilometer fra grensen mot Norge. Den var tiltenkt rolle som et springbrett for strategiske bombefly av typen Tupolev Tu-95 mot USA.

Den 26. april 1963 landet Fidel Castro på flyplassen og ble tatt i mot av Anastas Mikojan.

## Russisk-ukrainske krig
Under Russlands invasjon av Ukraina i 2022 samlet Russland 7 fly av typen Tu-160 Blackjack og 4 stk Tu-95 Bear-H på flystasjonen, alle i stand til å bruke atomvåpen, samtidig med at russiske ledere gjentatte ganger nevnte atomvåpen.

I juli 2024 meldte Ukrainas etterretningstjeneste GUR at de hadde angrepet flystasjonen med en drone og truffet et TU-22M3 bombefly. Angrepet er ikke bekreftet av uavhengige kilder. Ukraina gjennomførte 1. juni 2025 et oppsiktsvekkende droneangrep mot mål langt fra eget territorium og skal ha rammet flybaser, blant annet flybasen Olenja (1800 km fra Ukraina).

## Referanser


## Eksterne lenker
* 
* Flugplatzbelegungen
Rostov Arena

**Rostov Arena**  (russisk:Ростов Арена) er et fotballstadion i Rostov-na-Donu i Russland.  Det ble bygget i forbindelse med VM i fotball 2018 og er hjemmebanen til fotballaget FC Rostov.

## Historikk
Grunnarbeidet startet i 2013, men det måtte stoppes for en periode da det ble funnet fem bomber fra andre verdenskrig. Stadionet var først designet med en åpen kortside mot elven Don, men måtte blir endret på grunn av kostnader og FIFA sine krav for stadioner.   Designet på stadionet er inspirert av meander på elven Don.  Etter VM i fotball skal fotballaget FC Rostov spille sine hjemmekamper her.


Rostov Arena (2018-02-01) 02.jpg|Stor oversiktsbilde av stadionet, elven og byen
Rostov Arena.jpg|Innsiden av stadionet
Rostov Arena2018.jpg|Oversiktsbilde av ferdig stadion
Rostov-Arens (april 2018) 02.jpg|Vidvinkelbilde fra innsiden av stadionet


## Kamper under VM i fotball 2018
*Listen viser avspark norsk tid* 

## Referanser


## Eksterne lenker
* 
* Bilder av byggingen av stadionet hos stadiumdb.com
Signeta

* se Systematisk inndeling

***Signeta*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn ca. 25-30 millimeter), kraftige, brune smygere, gjerne med små, hvite flekker på forvingene.

## Levevis
Larvene lever på starr og gress.

## Utbredelse
Slekten er utbredt i det sørlige og østlige Australia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Trapezitinae Waterhouse & Lyell, 1914- Australia
*************** Slekten *Signeta* Waterhouse & Lyell, 1914
**************** *[[Signeta flammeata]]* (Butler, 1882)
**************** *[[Signeta tymbophora]]* (Meyrick & Lower, 1902)

## Kilder
* Brower, A.V.Z. og Warren, A. (2007) Trapezitinae på *Tree of life* http://tolweb.org/Trapezitinae
* Oversikt over artene
## Eksterne lenker
*
Seks Digte

***Seks Digte, opus 4*** er en samling sanger for altstemme med pianoakkompagnement som Edvard Grieg skrev i København i 1863–1864 og dediserte Nina Hagerup.

Første utgave ble gitt ut under navnet *Sex Digte af H. Heine, L. Uhland, og A. von Chamisso : for Altstemme og Pianoforte*. -1864. - København, Hornemann & Erslev (Emil Erslev).

De tyske originaltekstene ble oversatt til dansk av Griegs venn Benjamin Feddersen.

;Enkeltsanger
# Die Waise (Sie haben mich geheißen) (Chamisso) – Den Forældreløse (Jeg skulde samle Blaabær)
# Morgentau (Wir wollten mit Kosen und Lieben) (Chamisso)  – Morgendug (Til Elskov og Kjærtegn vi vilde)
# Abschied (Das gelbe Laub erzittert)  (Heine)  – Afsked (Nu visner Skoven atter)
# Jägerlied (Kein' beß're Lust in dieser Zeit) (Uhland)  – Jægersang (Jeg svinger mig paa Hesten glad)
# Das alte Lied (Es war ein alter König)  (Heine)  – Den gamle Vise (Det var en gammel Konge)
# Wo sind sie hin? (Es ragt in's Meer der Runestein) (Heine)  – Hvor er 'de nu? (En Runestein i Havet staar)

## Kilder
* Jorunn Eckhoff Færden: ''Sanger, op. 4'', Griegarkivet ved Bergen Offentlige Bibliotek

## Eksterne lenker
* Monica Jangaard: ''Opus 4. Seks digte'', Grieg minutt for minutt, NRK.
*
Riksspelman

**Riksspelman** (norsk: *riksspillemann*) er en svensk tittel innen folkemusikk. For å kunne kalle seg Riksspelman må spillemannen ha blitt tildelt Anders Zorns utmerkelse, Zornmärket, i sølv eller gull. 

## Bakgrunn
Sølvmerket har blitt delt ut siden 1933, og tildeles i forbindelse med egne spilleprøver i regi av Svenska Folkdansringen. For å bli utnevnt til riksspelman må musikeren være teknisk dyktig og ha kjennskap til spillestil innen svensk tradisjonsmusikk. Musikerne viser kunnskapen sin ved å spille 3–4 sanger for en jury, som avgjør om spillingen kan godkjennes for et diplom, et bronsemerke eller et sølvmerke. Kun musikerne som får sølvmerke, kan kalle seg for *riksspelman*. Juryen består av høyt kvalifiserte musikkfolk, spillemenn og fagfolk innen svensk folkemusikk, musikalske tradisjoner og historiske uttrykksformer. 

Gullmerket tildeles ikke under juryspillinger, men tildeles en spillemann som blir ansett for å være en særlig fremstående tradisjonsbærer. Det deles ut ett eller to gullmerker årlig.

De fleste riksspillemenn spiller fele, men det har også blitt utnevnt riksspillemenn  på torader, härjedalspipa, klarinett,  blåsehorn, laling, munnspill, nøkkelharpe, trelur, svensk sekkepipe og treskofele. Hummel er også et godkjent instrument for å bli vurdert, men hittil har det ikke blitt delt ut sølvmerker innen hummel.

Rundt 740 spillemenn har mottatt sølvmerket siden 1933 og innehar dermed tittelen *riksspelman*.

## Referanser
Oh Ban-suk

**Oh Ban-suk** (født 20. mai 1988) er en sørkoreansk fotballspiller som spiller for den sørkoreanske klubben Jeju United.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Gunnhild Tvinnereim

**Gunnhild Tvinnereim** (født 1965) er en norsk sanger og artist, kjent fra Oslo Gospel Choir og som vokalist på sangen «Nocturne» som vant Eurovision Song Contest 1995.

Tvinnereim vokste opp i Blakset i Stryn kommune i Sogn og Fjordane. Hun gikk Firda gymnas på Sandane, og der begynte hun som sanger i korene Gloppen Jentekor og Joysing. Som 18-åring flyttet hun til Oslo i 1984 for å gå på folkehøyskole. Der fortsatte hun å synge og var blant koristene i Oslo Gospel Choir da det startet opp i 1988. Hun synger sopran og har siden vært en del av koret.

I 1995 deltok hun i Melodi Grand Prix som vokalist på Secret Gardens bidrag «Nocturne». Sangen vant den norske finalen og vant senere den internasjonale finalen i Dublin i mai 1995.

Tvinnereim er cand.mag og utdannet arkivar i Oslo.

## Referanser
Eutocus

* se systematisk inndeling

***Eutocus*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20-30 millimeter), ensfarget brune smygere. Vingenes underside har lyse vingeårer.

## Levevis
De aller fleste har larver på gress eller andre enfrøbladete planter.

## Utbredelse
Slekten er vidt utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Eutocus* Godman, 1901 
***************** *[[Eutocus arabupuana]]* Bell, 1932 - Brasil
***************** *[[Eutocus fabulinus]]* (Plötz, 1884) - Surinam
***************** *[[Eutocus facilis]]* (Plötz, 1884) - Mexico til Guyana
***************** *[[Eutocus guichua]]* Lindsey, 1925 - Ecuador, Peru
***************** *[[Eutocus minimus]]* Bell, 1940 - Peru
***************** *[[Eutocus minor]]* Mielke, 1967 - Brasil
***************** *[[Eutocus paulo]]* Bell, 1932 - Brasil
***************** *[[Eutocus vetulus]]* (Mabille, 1883) - Brasil, Peru, Argentina
****************** *[[Eutocus vetulus matildae]]* (Hayward, 1941))
****************** *[[Eutocus vetulus vetulus]]* (Mabille, 1883)

## Kilder

* Markku Savela's Lepidoptera and some other life forms: Sjekkliste over artene. Hentet 13.6. 2018.

## Eksterne lenker
* Bilder av ''Eutocus vetulus'' 
*
Hjertets Melodier

***Hjertets Melodier, opus 5*** er av samling med fire sanger av Edvard Grieg og tekster av  H.C. Andersen.

Grieg skrev sangene i København 1864. Det er ikke kjent når stykkene ble urframført, men i Kristiania høsten 1866 framførte Nina Hagerup og Edvard Grieg dem på den første konserten de holdt sammen. 

Samlingen ble første gang publisert under navnet *Hjertets Melodier : af H.C. Andersen*. - April 1865. Kjöbenhavn, Chr. E. Hornemans Forlag.

Tekstene er hentet fra diktsyklusen *Hjertets Melodier* som igjen inngår i H.C. Andersens diktsamling *Phantasier og Skizzer* (1831). Grieg dediserte verket til H.C. Andersen.

Nr. 3 «Jeg elsker deg» er blant de mest framførte og innspilte av alle Griegs sanger. Over noen tiår trykte forlaget Peters mer enn  særtrykk av sangen og det er gjort over 300 innspillinger av den, blant andre av Frank Sinatra, Bing Crosby, Kirsten Flagstad og Jussi Bjørling.

Grieg omarbeidet to av sangene for piano solo: «Jeg elsker deg» inngår i *Klaverstykker etter egne sanger* opus 41 og «Du fatter ei bølgernes evige gang»  i *Klaverstykker etter egne sanger* opus 52.

;Enkeltsanger
# To brune Øjne
# Du fatter ej Bølgernes evige Gang
# Jeg elsker Dig (Min Tankes Tanke ene Du er vorden)
# Min Tanke er et mægtigt Fjeld

## Kilder
* Jorunn Eckhoff Færden: ''Hjertets Melodier'', Griegarkivet ved Bergen Offentlige Bibliotek
* Monica Jangaard: ''Opus 5. Hjertets melodier''

## Eksterne lenker
*
Troppene til VM i fotball 1986

**Troppene til VM i fotball 1986** inneholder samtlige 24 tropper som ble tatt ut til VM i fotball 1986 i Mexico som ble spilt fra 31. mai til 29. juni 1986. Hver av de 24 nasjonene som deltok i mesterskapet registrerte 22 spillere (19 eller 20 utespillere og to eller tre keepere) som skulle delta i det kommende VM.

Klubbene som er oppført er klubben som de enkelte spillerne sist spilte en offisiell kamp før mesterskapet. Alderen er alderen til hver enkelt spiller ved starten av mesterskapet. 

## Gruppe A
### 

### 

### 

### 

## Gruppe B
### 

### 

### 

### 

## Gruppe C
### 

### 

### 

### 

## Gruppe D
### 

### 

### 

### 

## Gruppe E
### 

### 

### 

### 

## Gruppe F
### 

### 

### 

###
Virga (sommerfugl)

* se systematisk inndeling

***Virga*** er en slekt av sommerfugler som tilhører familien smygere (Hesperiidae).

## Utseende
Små til middelsstore (vingespenn gjerne 20-30 millimeter), brune smygere. Grunnfargen er nokså mørk brun, ofte med små, lyse flekker. Undersiden er lysere på farge. Artene er regnet som vanskelige å skille fra hverandre.

## Levevis
De aller fleste har larver på gress eller andre enfrøbladete planter.

## Utbredelse
Slekten er utbredt fra Mexico i nord til Argentina i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Virga* Evans, 1955
***************** *[[Virga austrinus]]* (Hayward, 1934)
***************** *[[Virga clenchi]]* Miller, 1970
***************** *[[Virga hygrophila]]* Mielke, 1969
***************** *[[Virga paraiba]]* Nicolay, 1973
***************** *[[Virga riparia]]* Mielke, 1969
***************** *[[Virga silvanus]]* (Hayward, 1934)
***************** *[[Virga virginius]]* (Möschler, 1883)
***************** *[[Virga xantho]]* (Schaus, 1913)

## Kilder
* Markku Savela's Lepidoptera and some other life forms: Sjekkliste over artene. Hentet 13.6. 2018
* Butterflies of America - *Virga* spp. http://www.butterfliesofamerica.com/L/t/Virga_a.htm

## Eksterne lenker
* 
*
Lerema

* se systematisk inndeling

***Lerema*** er en slekt av sommerfugler som tilhører familien smygere (Hesperiidae).

## Utseende
Middelsstore (vingespenn gjerne 30-45 millimeter), brune smygere med hvite flekker på vingene.

## Levevis
Artene har larver som lever på mange ulike gress.

## Utbredelse
Slekten er vidt utbredt i Mellom- og Sør-Amerika, nord til det sørlige USA, sør til det sørlige Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Lerema* Scudder, 1872 
***************** *[[Lerema accius]]* (Smith, 1797)
***************** *[[Lerema ancillaris]]* (Butler, 1877)
***************** *[[Lerema caraca]]* Mielke, 1992
***************** *[[Lerema duroca]]* (Plötz, 1882)
***************** *[[Lerema lineosa]]* (Herrich-Schäffer, 1865)
***************** *[[Lerema liris]]* (Evans, 1955)
***************** *[[Lerema lumina]]* (Herrich-Schäffer, 1869)
***************** *[[Lerema veadeira]]* Mielke, 1968
***************** *[[Lerema viridis]]* Bell, 1942

## Kilder

* Markku Savela's Lepidoptera and some other life forms: Sjekkliste over artene. Hentet 13.6. 2018.

## Eksterne lenker
* Bilder av artene
*
Malayer

**Malayer** utgjør majoritetsbefolkningen i Malaysia, Indonesia, Brunei, Filippinene og Østtimor. Deres opprinnelse er formodentlig Sundaland, hvorfra de spredte seg til Polynesia, Mikronesia og Melanesia. Malayer snakker oftest malayisk eller et beslektet språk, følger den malayiske sedvaneretten og de er (med vesentlige unntak) muslimer.

Til deres tidlige riker hører Champa, Shrivijaya og Majapahit, der det førstnevnte ble grunnlagt i det første århundre e.Kr. Malayer bygde verdens største buddhistiske tempel, Borobudur i Indonesia.

På 1200-tallet bosatte de seg på Malakkahalvøya og grunnla et rike ved Singapore. I den etterfølgende perioden ble deres rike utvidet til å omfatte hele halvøya. I 1252 grunnla de sin nye hovedstad Malakka og i 1272 tok de islam som religion. Etter dette utviklet de en blomstrende handel med hele Orienten, fra Kina og til Den arabiske halvøy. På 1600-tallet erobret portugiserne området.

## Referanser


## Eksterne lenker
*
10. serierunde i Toppserien 2017

**10. serierunde i [[Toppserien 2017]]** ble spilt 24. og 25. juni 2017.

## Fakta
**Lørdag 24. juni**




**Søndag 25. juni**



## Noter


## Kilder
Royal Army Veterinary Corps

**Royal Army Veterinary Corps** (**RAVC**), kalt **Army Veterinary Corps** (**AVC**) frem til det fikk sin kongelige prefiks 27. november 1918, er en våpenart i British Army med ansvar for dyrehold og -trening.

RAVC ble dannet i 1796 som Army Veterinary Service etter et folkelig opprør mot dødsfall blant hærens hester. John Shipp var den første veterinæren til å få bestalling i British Army, da han ble innrullert i regimentet 11th Light Dragoons 25. juni 1796. Denne datoen er siden regnet som RAVCs grunnleggelse.

RAVC sørger for, trener og skjøtter hovedsakelig hunder og hester, men steller også med de ulike regimentenes maskoter.

Prinsesse Anne er RAVCs høye beskytter.

## Referanser


## Eksterne lenker
*
Humoresker (Grieg)

***Humoresker, opus 6*** er en samling fire stykker for piano solo som Edvard Grieg skrev i 1865 og dediserte Rikard Nordraak.

Under Griegs opphold i København fra 1863 til 1866 ble han kjent med med den jevnaldrende Nordraak, som allerede hadde satt seg fore å utvikle en særegen kunstmusikk på grunnlag av norsk folkemusikk. Fram til da hadde Grieg vært preget av den konservative utdanningen på konservatoriet i Leipzig, men inspirert av Nordraak begynte han å utvikle sin egen variant av norskinspirerte musikk. 

*Humoresker* er det første resultatet av Griegs nyorientering. Selv om det fremdeles finnes spor av Robert Schumann, har disse stykkene klare likhetstrekk med norske folketoner:  nr 1 er en springar og nr 3 en halling. I nr. 2 minner åpningsmotivet blant annet om «Alle mann hadde fota».

;Enkeltstykker
# Tempo di Valse
# Tempo di Menuetto ed energico
# Allegretto con grazia
# Allegro alla burla

## Kilder
* Jorunn Eckhoff Færden : ''Humoresker, klaver, op. 6'', Griegarkivet ved Bergen Offentlige Bibliotek
* Erling Dahl Jr.: ''Opus 6. Humoresker'', Grieg minutt for minutt, NRK.
* ''Edvard Grieg (1843 - 1907)'', classical.net

## Eksterne lenker
* 
* ''Noteblad med Humoresker'', musopen.org
Embla Regine Mathisen

**Embla Regine Mathisen** (født 1996) var leder i ungdomsorganisasjonen Changemaker. Hun var leder organisasjonen fra juli 2018 til 2021 (gjenvalgt på årssamlingen i 2019). Hun var også tidligere nestleder i organisasjonen i perioden 2017-2018. Mathisen sitter i styret til Kirkens Nødhjelp, og ble i 2021 valgt til en av to ungdomsseter i ACT Alliance sitt hovedstyre. 

## Personlig bakgrunn
Mathisen kommer fra Tønsberg i Vestfold og gikk ut av Steinerskolen i Vestfold i 2015. Hun startet i 2017 på en bachelor i  samfunnsgeografi ved Universitetet i Oslo. Mathisen deltok i 2017 på utvekslingsprogrammet «Right to Participate», i regi av LNU (Landsrådet for Norges barne-og undomsorganisasjoner) og Fredskorpset.

## Referanser
Matintoleranse

**Matintoleranse** (Ikke-IgE mediert allergi) er et begrep for ømfintlighet overfor matvarer som i motsetning til allergi ikke fremkaller en målbar immunreaksjon.

Mange av pasientene med matintoleranse får diagnosen irritabel tarm (IBS). Dette er en utelukkelsesdiagnose som stilles når sykdommer som cøliaki, Crohns og tarmkreft er utelukket gjennom kliniske undersøkelser.

Matintoleranse er et relativt uutforsket vitenskapelig område, og forskningen foregår mye på hypotesestadiet. Blant de få tiltakene som har vist seg å gi signifikant effekt er omlegging av kostholdet til såkalt lav FODMAP.

Det er mange alternative behandlere som tilbyr uvitenskapelige tester for matintoleranse, noe som kan være problematisk ettersom pasienter som tror de må kutte ut mange matvarer får et mindre variert kosthold og kan utvikle mangelsykdommer.

## Se også
* Antistoff (immunglobulin)
* IgE-basert matintoleranse (matallergi)
* Kostholdsendring
* Laktoseintoleranse

## Referanser


## Eksterne lenker
* Forskjellen på matallergi og matintoleranse hos helsenorge.no
* Matallergi og matintoleranse hos helsenorge.no
* Fakta om matallergi og intoleranse hos Norges Astma- og Allergiforbund